ვარსკვლავური ომები: ძველი რესპუბლიკის რაინდები (კომიქსები)
„ვარსკვლავური ომები: ძველი რესპუბლიკის რაინდები“ (ინგლ. „Star Wars: Knights of the Old Republic“) — სიუჟეტური თაღი ვარსკვლავური ომების კომიქსების სერიაში. მისი სცენარის ავტორია ჯონ ჯექსონ მილერი. პირველი ნომერი გამომცემლობამ Dark Horse Comics გაყიდვაში 2006 წელს გამოუშვა. კომიქსის ამ სერიაში მოთხრობილი ამბები მიმდინარეობს ვარსკვლავური ომების სამყაროში და ძირითადად ეხება ზეინ კერიკს, ახალგაზრდა ჯედაის, რომელსაც პადავანების მკვლელობა დააბრალეს.